Når politikerne beskytter deres egne, undergraver de kontrollen med magtudøvelsen | Information\nAlt tyder på, at USA’s præsident Trump har begået magtmisbrug i Ukraine-sagen. Men ikke meget tyder på, at det repubikansk dominerede Senat vil dømme ham.\nEfter de meget omtalte indledende høringer i Repræsentanternes Hus tyder alt på, at USA’s præsident Trump har begået magtmisbrug i Ukraine-sagen.\nTrump har øjensynlig betinget amerikansk militær støtte til Ukraine og et møde med Trump i Det Hvide Hus af, at Ukraines præsident til gengæld lovede at prøve at grave ’snavs’ frem om Joe Biden og hans familie. Joe Biden er Trumps politiske modstander i det kommende præsidentvalg.\nDermed har Trump misbrugt sine udenrigspolitiske beføjelser for at gavne sin egen præsidentvalgkamp på bekostning af hensynet til USA’s udenrigs- og sikkerhedspolitiske interesser. Det må man selvfølgelig ikke. Det er magtmisbrug. Det er derfor, demokraterne i Repræsentanternes Hus har indledt rigsretssagsproces mod præsidenten.\nIndtil videre er der dog ikke meget, der tyder på, at Trump i sidste ende vil blive dømt. Hvorfor? Fordi republikanerne indtil nu har slået ring om Trump og forsøger at så tvivl om anklagerne imod ham. Og det kan i sidste ende redde Trump, fordi rigsretssystemet i USA er en rent politisk proces.\nMorten Lind, Hans Ditlev Nissen, Anders Reinholdt, Kurt Nielsen, Alvin Jensen, Toke Andersen, Caspar Christiansen, Lillian Larsen, Christian Skoubye, Christian Mondrup, Tommy Clausen, Eva Schwanenflügel, Grethe Preisler, Hans Larsen og Dorte Sørensen anbefalede denne artikel\n01. december, 2019 - 22:58\nDet demokratiske partis spidskandidat Joe Biden, har via sin søn HUnter Biden modtaget bestikkelse fra Ukraine. Er det ikke et større problem, end at Trump, har lavet endnu en skandale?\ngert rasmussen anbefalede denne kommentar\n01. december, 2019 - 23:43\nHvad er dine kilder til den anklage Henrik Brøndum?\nJens Christian Jensen, Claus Nielsen, Susanne Kaspersen, Alvin Jensen, Tue Romanow, Steffen Gliese, søren ploug, Erik Feenstra, Tommy Clausen, John Andersen, Eva Schwanenflügel, Søren Bro, Søren Andersen, Ete Forchhammer , Hans Larsen, Ole Frank, Peter Knap, patrick scholer, Carsten Svendsen og Henning Kjær anbefalede denne kommentar\n02. december, 2019 - 00:17\nHenrik Brøndum. Hvis Boe Biden har modtaget bestikkelse gennem sin søn, så må Trump med fornøden bevis forsøge at få anklagemyndigheden til at undersøge sagen. Nu forsøger Trump selv at iværksætte sin egen ulovlighed. På den måde er der i praksis ingen reststat.\nDer er ingen grund til at bagatalisere Trumps ulovlighed ved at omdøbe den til en skandale.\nMorten Lind, Bjarne Bisgaard Jensen, Claus Nielsen, Hans Larsen, Susanne Kaspersen, Alvin Jensen, Steffen Gliese, søren ploug, Jan Damskier, Tommy Clausen, Eva Schwanenflügel, Ete Forchhammer og Ole Frank anbefalede denne kommentar\n02. december, 2019 - 09:16\nVi burde jo få en Forfatningsdomstol der var politisk uafhængig her i Lidenlund. Men så længe det er politikerne selv som skal kreere en sådan, bliver det aldrig til noget.\nMåske ville det have kunnet lade sig gøre før i tiden, hvor politikerne var mere prægede af idealer..?\nMen i øjeblikket er de helt opslugte af at skaffe sig endnu mere magt, samt mørklægge alt kontroversielt.\nAngiveligt for at "passe på danskerne".\nFrihed, lighed og retfærdighed er åbenbart prisen vi skal betale for den 'tryghed' der ævles om i tide og - især -utide.\nDen 'tryghed' vi stadig har tilgode at opleve efter årtiers udhuling af velfærdssamfundet.\nFor visse politikere er 'tryghed' lig med mere overvågning, kontrol og straf af almindelige borgere, altimens de selv kan bryde loven uden konsekvenser, og nægte offentligheden aktindsigt og transparens.\nOg vi må skam heller ikke få indsigt i hvem der finansierer dem, eller hvor meget de modtager.\nAt være politiker er for størstedelens vedkommende blevet en karriere på linje med det private erhvervsliv, ikke et demokratisk kald.\nMorten Lind, Ken Sass, Bjarne Bisgaard Jensen, Egon Stich, Claus Nielsen, Hanne Utoft, Bjarne Andersen, Kurt Nielsen, Alvin Jensen, Toke Andersen, Flemming Berger, Tue Romanow, Ete Forchhammer , Henrik Nilsson, Birte Pedersen, Mogens Holme, P.G. Olsen, søren ploug, Erik Feenstra, Jan Jensen, Ebbe Overbye og Tommy Clausen anbefalede denne kommentar\n02. december, 2019 - 09:23\nDer er ikke tale om direkte bestikkelse. Bidens søn Hunter har været bestyrrelsesmedlem vist nok i en energivirksomhed i Ukraine mens hans far Joe Biden var vicepræcident i Obama administrationen. Ja - og hvorfor er ikke svært at gætte.\nMen det er slet ikke ualmindeligt, snarere tvært imod, at familiemedlemmer drager fordele af deres slægtninges magtfulde positioner. Det sker alle vegne også herhjemme. Man kan diskutere om det er i orden moralsk, men juridisk er det ikke noget man kan blive dømt for.\nHunter og Joes bror James har desværrefor Joe tidligere haft forbindelse til hedge funds som har været blandet ind i nogle lyssky affærer og det er selvfølgelig et ømtåleligt emne for Biden.\nDer er et udemærket videoklip i denne artikel\nMorten Lind, Eva Schwanenflügel, Claus Nielsen, Hanne Utoft, Susanne Kaspersen, Kurt Nielsen og søren ploug anbefalede denne kommentar\n02. december, 2019 - 11:26\nFølger den amerikanske rigsret dansk præsedens, mht. til at høj alder medfører, at en eventuel fængselsstraf bliver gjort betinget, så ved vi måske endelig hvorfor Trump, Warren, Biden, Bloomberg og stakkels Bernie så sent i livet stiller op som præsidentkandidater. Straffrihed, hvis man nosser i det.\nPete Buttigieg ville evt. kunne afsone i ungdomsfængsel.\nClaus Nielsen, Alvin Jensen, Birte Pedersen og Eva Schwanenflügel anbefalede denne kommentar\n02. december, 2019 - 12:02\nTrump bryder loven i USA med forfatningsstridig udenlandsk bestikkelse, magtmisbrug og generel global geopolitisk anti-demokratisk adfærd, for at opnå genvalg i USA, men er det demokratiske lande gør for at beskytte vores klimakatastrofe skabende kortsigtede økonomiske vækst ved ikke bæredygtigt overforbrug?\nAt denne sag handler om ‘ikke’ bæredygtig russisk, amerikansk og ukrainsk energiforsyning, bestikkelse og magtmisbrug, er da bestemt ikke noget tilfælde, det er reglen ikke undtagelsen i geopolitisk, derfor er det svært, sådan rigtigt, at beskylde nogen for ulovligheder, det er samme fup og svindel på begge sider i USA’s politik.\nDet er vigtigt at forstå, hvorfor der ikke er et kæmpe flertal i befolkningen, for bæredygtig energi frem for olie og gas fra Ukraine, Rusland og USA for den sags skyld, hvorfor hverken Danmark eller USA rigtigt ønsker at handle på eller tale om den anti-demokratisk hjernevaskede Black Friday overforbrugs mentalitet og taberne i spillet, om den ikke bæredygtige kortsigtede globale økonomisk vækst, på lånt tid vel at mærke og nu de kortsigtede ikke bæredygtige gevinster, som i dette tilfælde Ukraine går glip af, på den korte bane, men høster de fulde klimakatastrofe konsekvenser af i denne sag nu i dag og på den lange bane.\nDet er mere belejligt, at sagen handler om politik skyld og våben til at bekæmpe Rusland, frem for den egentlige årsag og konsekvens i den virkelige verden, uden den skyggende anti-demokratisk hjernevaskede Black Friday overforbrugs mentalitet, til beskyttelse af ikke bæredygtig økonomisk global vækst, som filter for hvad der ligger under energiforsyning sagen i Ukraine og ulovlig amerikansk indblanding og afpresning i Ukraine for Trump’s genvalg USA.\nDer ellers var en klokke klar indenrigs forfatningsstridig amerikansk sag, der øjeblikkelig burde føre til Trump’s afsættelse, med fuld opbakning fra alle politikere i amerikansk politik, men sort energipolitik er vigtigere end demokrati med fremtid i USA, så der er ikke afgørende momentum i befolkningen samlet set, til afsættelse af Trump, valget kan ikke vindes på bæredygtig energi og bæredygtig omstilling i USA, det er sagens kerne, så både Biden og Trump går fri.\n02. december, 2019 - 13:33\nKøb fracking gas af USA eller Rusland er EU’s eget problem!\nhvis amerikanske sikkerhedspolitik og energiforsynings politik ikke er i synk med Europa's, er amerikanere altid for, hvad der er kortsigtet økonomisk og geopolitiske bedst for USA.\nJeg husker et godt eksempel i Obama tiden på dette, hvordan en anden hemmelig politisk samtale pludselig blev offentlig viste verden, hvad amerikansk geopolitik generelt betyder for USA.\nFra link: Ukraine.\n“It is no longer just the association agreement with the European Union that is at stake. Nor is the future of President Viktor Yanukovych, a man surrounded by rumors of corruption, the focus anymore.\nRather, geopolitics has taken center stage and the question as to which power centers in Europe and the Eurasia region will be dominant in the future has become paramount. Former US National Security Advisor Zbigniew Brzezinski once compared the region to a chess board.\nThe players, as always, include the US, Russia, the EU and NATO.\nEssentially, Brzezinski's point of view is one that guides American strategy to this day:\nKrigen i Ukraine stopper først når freden er vundet, men klimaforandringerne, uden hverken EU’s eller USA’s i den virkelige verden har vilje omstille fra fossilenergi til bæredygtig energi, da der ikke er tilstrækkelig mængder til rådighed der sikrere samlet set global økonomisk vækst, det ændre alt.\nDet er nu USA's krig for USA's energipolitiske interesser i Europa, der forgår i Europas baghave.\n02. december, 2019 - 16:45\nDet tydeligste eksempel er spørgsmålet om konventionerne - hvor de jo netop lige præcis er møntet på den situation, vi står i, hvor højreekstremismen marcherer igen, hvor mindretal bliver lagt for had - og hvor det er strengt nødvendigt at holde politikerne til regnskab for alle overgreb imod borgerne.\nKurt Nielsen, Alvin Jensen, Ete Forchhammer , Birte Pedersen og Eva Schwanenflügel anbefalede denne kommentar\n02. december, 2019 - 23:41\n02. december, 2019 - 23:54\nMette-Line Thorup, 28. september 2019: “Hvad fik Hunter Biden egentlig 50.000 USD om måneden for?” Hunter Biden indtrådte som ordinært bestyrelsesmedlem, umiddelbart efter sin narko-afvænning. Manden er ikke i stand til at passe et job som elevatorfører.\n03. december, 2019 - 06:07\nDer lader til at være en udbredt konsensus blandt kommentatorerne på Information.dk om at Demokraterne ikke har begået noget kriminelt i forbindelse med USA's intensive støtte til kuppet i Ukraine i 2014 og de efterfølgende samarbejder mellem kupregeringen og den amerikanske regering - og at placeringen af Biden's søn i en toplønnet bestyrelsespost, som han ingen faglige eller faktiske forudsætninger har for at bestride, ikke indikerer nogen form for korruption. Det er lidt tankevækkende.\nFor mig at se er det amerikanske, politiske establishment bedst at sammenligne med mafiøs virksomhed; to store partier, som begge er gennemsyret af storkapital-interesser, diskuterer for åben skærm, hvor de går efter hinanden personligt og juridisk. Det politiske er sekundært, for her er begge parter enige om at fastholde det amerikanske markedsdemokrati, inklusive de oligarkiske grundstrukturer og de skueprocesser, som fastholder overfor amerikanerne at de har demokrati og at de 'fortjener de politikere, de har'. Bortset fra Trump, naturligvis, som er det store Dyr i Åbenbaringen - det nærmer sig stærkt noget religiøst.\nMorten Lind og Claus Nielsen anbefalede denne kommentar\n03. december, 2019 - 08:59\nWow ... Det er virkelig nemt for trolls at afspore debatten herinde.\nHenrik Brøndum udpensler med al ønskelig tydelighed, hvor nemt man kan ændre en samtale med et enkelt provokerende udsagn - folk bider på, og man taler ikke længere om det, som samtalen oprindeligt handlede om. Tricket bruges ofte af politikere.\nDemokratiet er i fare, fordi folk falder for kneb, der så åbenlyst bare handler om at afspore. Lad være med at bide på, selv om han kom først. Lad det ligge. Lad den sure gamle onkel komme med sine provokerende udsagn - sig "jaja, onkel" og tal videre om det væsentlige.\n03. december, 2019 - 19:25\nLasse Schmidts opfordring inviterer til modning af kommentatorer, hvilket er en udbredt metode, som ret let får skubbet det væsentlige i baggrunden. For naturligvis er det væsentligt at diskussionen af korruption i tilknytning til Ukraine (og andre) tager et helhedsafsæt og beskæftiger sig med korruptionen ... og ikke blot Trump's mulige forbrydelser. Eller bliver vi blot 'klogere' på Trump og misser helheden, som jo er at amerikansk politik længe har været bundkorrupt, kriminel på adskille måder og båret af en sociopatisk kulturarv.\n03. december, 2019 - 19:26\n03. december, 2019 - 20:14\nDet var ikke min hensigt at bagatalisere Trump's handlinger. Pointen er at de fleste af Trumps vælgere, tilsyneladende stemmer på ham alligevel, en lovovertrædelse eller en skandale mere eller mindre.\nDermed er der en god chance (i mine øjne risiko) for at han genvælges, især så længe demokraterne stiller med en kandidat der har ladet sin søn modtage sin korruption.\n03. december, 2019 - 20:21\nMåske handler uenighederne om værdien af Trump-debatterne primært om politisk indfaldsvinkel? Mange kritikere af Trump, især dé som anvender megen energi på at rette lyset på hans person, er slet ikke interesseret i at politikkerne bliver regulære, transparente og forankrede i folkedemokratisk konsensus. De ønsker ikke demokrati, men har fundet en skydeskive, en afledning, i Trump, som enhver kan ride på ryggen af. Trump er et kedeligt og for det politiske establishment uheldigt spejl på den politiske forråelse. Og mens Trump får på nakken og ofte tituleres med samme underlødighed, som han bl.a. selv kritiseres for at praktisere, støtter Demokraterne hans militærbudget og den just forlængede Patriot Act (som udvide den præsidentielle kompetence). Naturligvis skal Trump væk fra magten, men den bæredygtige løsning på dette er politisk, lødig og saglig. Den er ikke Russiagate x 5, eller hvor langt den nu kan drives. Amerikansk politik har brug for grundlæggende forandringer af strukturel art, og der er absolut intet politisk strukturforandrende i at personliggøre amerikanensk politiks problemer, som tilmed ofte er eller bliver globale. Trump er overvejende et symptom, ikke hovedproblemet (som er fraværet af folkedemokrati i USA (og mange andre steder)).\nJeg er uenig. Virksomheden kan godt dømmes for bestikkelse, når de har betalt så mange penge til den uduelige Hunter Biden, men det ville være rigtig godt at få en kommentar fra en jurist med forstand på området.\n03. december, 2019 - 20:24\n... beklager de mange tastefejl, hvoraf modning fremfor mobning nok var den værste.


Holde varmen: isolering, ventilation og opvarmning i boliger | arkitektur nu | les Perrieres\nholde varmen: isolering, ventilation og opvarmning i boliger\nLeave a Comment on holde varmen: isolering, ventilation og opvarmning i boliger\ndet anslås, at uden tilstrækkelig loftsisolering går 42 procent af husholdningsvarmen tabt gennem taget. Vægge tegner sig for omkring 24 procent af varmetabet, og 10 procent af varmen går tabt gennem gulve. Mere end 75 procent af de danske boliger har utilstrækkelig loftsisolering, og 70 procent af boliger, hvor gulvisolering kan installeres, har ingen gulvisolering. Tilføj alt det op, og det er nemt at se, hvorfor installation af isolering giver mening.\ninstallation af varmeisolering giver også økonomisk mening. Eftermontering af loftsisolering alene i et gennemsnitligt uisoleret hus på 150 kvm ville betale sig selv om kun fire år og efter 20 år have givet en nettofordel på over $3000. Reduktion af varmetab er dog ikke den eneste positive gevinst – isolering kan også bidrage til at reducere skimmelvækst på vægge og lofter, hvilket gør et sundt og sikkert miljø at leve i.\nen undersøgelse fra University of Medicine viste, at folk i isolerede hjem havde færre medicinske og hospitalsbesøg for luftvejssygdomme og færre fridage på arbejde og skole. Og i en undersøgelse fra 2006 af mennesker, der bor i hjem, der var blevet eftermonteret med isolering, rapporterede 38 procent sundhedsmæssige fordele såsom nedsat forekomst af astma blandt børn. Det er vigtigt at være opdateret med de nuværende regler for eftermontering af isolering, især i udvendige vægge.\neftermontering af tag-og gulvisolering er generelt undtaget fra byggetilladelser, men eftermontering af isolering i et ydre væghulrum er ikke. Det vil kræve et samtykke eller specifik godkendelse fra en bygningstilladelsesmyndighed. Begrundelsen bag dette er, at eftermonteret isolering kan påvirke fugtoverførsel inde i timerindrammede vægge og ændre tørringshastigheder, hvilket igen kan få fugt til at ophobes og påvirke holdbarheden af træindramning og beklædning.\nmodernisering ses af regeringen som en vigtig del af at forbedre kvaliteten af Danmarks boligmasse kvalitet. Hvis hjemmet blev bygget før 2000, vil det kvalificere sig til et tilskud på op til $1300 til installation af isolering og effektive varmesystemer. De, der er involveret i renovering eller eftermontering af boliger, bør give kunder og husejere råd og information om installation af isolerings-og varme-og ventilationssystemer og bruge produkter, der har en høj R-værdi rating. Jo højere jo bedre.\nfor nybyggeri er mulighederne for at indarbejde bæredygtige og energieffektive systemer betydeligt bedre, og afhængigt af budgettet er himlen grænsen med hensyn til materialer og produkter. Men det behøver ikke at koste jorden. Nye teknologier og forskning gør det meget lettere i disse dage at designe nye boliger ved hjælp af energimodellering og materialer, der udnytter termisk masse og passivt soldesign. Termoruder kombineret med høj spec indramning vil reducere varmetabet i et hjem, for eksempel, samt reducere kondens.\nironisk nok er vinduer også den bedste måde at samle varme på – ved at lade sollys opvarme et betongulv og skabe termisk masse – så effektivt vinduesdesign er blevet et vigtigt aspekt af nyt husdesign. Distribution af den varme, der genereres i et hjem – uanset om det er en ny bygning eller et gammelt hjem – kan hjælpes ved brug af mekaniske ventilationssystemer. I et veldesignet hjem vil brugen af disse systemer være begrænset og kun komme ind for at spille under enten meget kolde eller meget varme forhold.\ni store hjem kan det være mere effektivt at opvarme nogle få værelser i stedet for hele huset, men igen, hvis det er godt designet, bør dette ikke være et problem. Virkeligheden er, selvom, at de fleste gennemsnitlige hjem i Danmark er dårligt isoleret og opvarmet.\nbæredygtighed berører alle aspekter af byggeri i disse dage, og en af de største udfordringer for designere og bygherrer er at finde den mest omkostningseffektive måde at levere den næste generation af bygninger på. Byggeri fagfolk har brug for at få deres hoveder omkring bæredygtighed planlægningskrav, bygningsreglementer, miljømæssige rating metoder, budgetmæssige krav og forståelse bygningsfysik.\nde er nødt til at afbalancere disse krav og komme med den mest klientvenlige og omkostningseffektive pakke, hvis de ønsker at blive i erhvervslivet. Derudover, husejere ønsker forsikringer om strukturel integritet af arbejde udført på deres hjem og holdbarheden af anvendte materialer og produkter, hovedsageligt som et resultat af Den Utætte bygningsoplevelse. Isolering er kun et aspekt af at skabe et sundt hjem. God opvarmning og ventilation går hånd i hånd med isolering. Der er mange valgmuligheder til rådighed, og nogle gange er bygherrer og designere usikre på, hvilken mulighed der er bedst for deres kunder, men ideelt set bør et komplet varme-og ventilationssystem designes til hvert hjem.\nbygningskoden (Klausul G4) kræver ventilation med udeluft for at opretholde luftrenheden. Overensstemmelsesdokumenter indeholder flere løsninger til at opnå dette. De vigtigste løsninger er naturlig ventilation, der omfatter 5 procent af gulvarealet i åbningsanordninger eller mekanisk ventilation for at opnå en luftændring i de besatte rum (såsom boligarealer) hver tredje time. Der er to hovedtyper af ventilationssystemer – positivt tryk eller tvungen luft ventilationssystemer og afbalanceret tryk eller varmeveksler ventilationssystemer.\npositivt tryk eller tvungen luftventilationssystemer fungerer ved at blæse tørrere luft ind i dit hus fra tagrummet over loftet eller i nogle typer udefra. De passer til ældre huse med træ snedkerarbejde bedre end moderne huse med forseglet aluminium snedkerarbejde – medmindre vinduer åbnes eller yderligere ventilationskanaler monteres. Fordi husholdningsventilationssystemer trækker luft fra tagrummet, trækker de ikke direkte luft udefra.\nderfor kan de ikke bruges til at overholde Bygningskodens ventilationsbestemmelser. Overholdelse af bygningskoder er dog normalt ikke et problem, fordi husholdningsventilationssystemer er installeret ud over at åbne vinduer. Forskning udført af University of Otago i maj 2011 viste, at størstedelen af tiden blev det beregnet, at pumpning af luft fra tagrummet ind i huset ikke ville give nogen varme-eller kølefordel. Faktisk ville dette ofte faktisk virke for at skubbe den indre temperatur længere væk fra det ønskede niveau snarere end tættere på det.\nbalanceret tryk-eller varmevekslerventilationssystemer trækker varm fugtig luft ud af boligarealerne og fører den gennem en varmeveksler for at opvarme tør luft, som systemet bringer ind udefra. Dette kan fuldt ud opfylde kravene til bygningskoder. De fungerer bedst i mere lufttætte, moderne hjem. Installation af husholdningsventilationssystemer kræver særlig pleje. Tagrummet skal være rent og tørt, da alt animalsk affald, patogener, allergener, skimmel og svampe i tagrummet kan ventileres ind i husets boligareal. Det er vigtigt at kontrollere for lækager i tagrummet, da disse kan bidrage til svampe-og bakterievækst.\nvalg af den bedste løsning afhænger af husets design, dets gulvareal, placeringen, hvor meget sol huset får, typen af tag … selv det lokale klima. For de bedste resultater skal et system designes specielt til huset. Opvarmning valg varierer meget og igen vil det komme ned til omkostninger, kombineret med hvordan huset er designet. Valgmulighederne inkluderer enten bærbar gas eller elektrisk opvarmning såsom ventilator, olie og strålevarmere til faste varmeapparater såsom varmepumper og panelvarmere.\nvarmepumper anvendes generelt til opvarmning (og køling) af større områder. Normalt er de i stand til at fjerne fugt og har en fjernbetjening til nem betjening. De kræver installation af en registreret elektriker. Panelvarmere er vægmonteret og kan give en overkommelig, økonomisk løsning til opvarmning af mindre værelser som soveværelser og gange. Gasbrande giver hurtig varme og er pæne og ryddelige.\nse efter en gasbrand med en god energi (stjerne) rating. En god rating betyder, at du vil kræve mindre energi til at opvarme rummet til en optimal temperatur, hvilket betyder lavere driftsomkostninger.\ntræbrande skaber en vidunderlig atmosfære i rummet, men især ældre pejse er ikke særlig energieffektive. Hvis der installeres en ny brand, skal du sørge for at konsultere kommunalbestyrelsen for de aktuelle krav og tilladelser.\nVarmeoverførselssæt er en effektiv måde at sende overskydende varme fra et rum i huset til så mange som tre andre rum. De bruger en ventilator og isoleret kanal til at overføre varme stille gennem dit lofthulrum. Et varmeoverførselssæt flytter overskydende varme fra det rum, hvor din vigtigste varmekilde er placeret, såsom en brand i loungen, for at varme op koldere dele af dit hus, der muligvis ikke har en varmekilde.\nBygningskodeksen fastsætter minimumsbygningsstandarderne (med vægt på ‘minimum’), og siden 2008 har H1-bygningskravene helt sikkert forbedret standarderne for energieffektivitet i de sidste par år.\nnogle vil dog hævde, at minimumsstandarderne i forhold til sunde boliger og energieffektivitet stadig er for lave i Danmark, og designere og bygherrer bør stræbe efter at overskride minimumsstandarderne, når det er muligt.\nClash Of Clans Mod (APK, Ubegrænset Perler/tropper )\nIrsk Ulvehund fodring Guide\nMonets have – besøg Giverny fra Paris (2021)\nhurtigt svar: Hvordan løser jeg UEFI Boot og opstart?


Afsløret: De skal spille med i den nye 'Far til fire' | BT Underholdning - www.bt.dk\n15. aug. 2016 - 17:37\nAfsløret: De skal spille med i den nye 'Far til fire'\n"Far til Fire - På toppen" Martin Miehe-Renard instruerer, Lars Mering og Claudia Boderke har skrevet manuskript, og Far og Onkel Anders spilles af to af Danmarks populære og elskede skuespillere Martin Brygman og Thomas Bo Larsen. Foto: Martin Sylvest\nDet er næsten 70 år siden, at den første "Far til Fire"-film udkom, men fortællingen er langt fra slut. Nu starter optagelserne til en ny film, og de nye hovedrolleindehavere er netop blevet offentliggjort.\n»Jeg har det helt fantastisk med at skulle overtage en så folkekær rolle,« fortæller skuespilleren Thomas Bo Larsen, der skal spille Onkel Anders i den nye film, til Ritzau Fokus og fortsætter:\n»Jeg så jo de gamle film, da jeg var lille, og jeg var helt vild med Onkel Anders. Han er jo Lille Per som voksen,« siger skuespilleren, der senest har været en del af tv-succesen 'Bedrag'.\n»Da jeg blev spurgt, syntes jeg, at det var en kæmpestor ære. Jeg er så stolt over at skulle være fakkelbærer i det store olympiske "Far til Fire"-projekt,« uddyber familiens nye overhoved over for Ritzau Fokus.\n»Det handler jo om sammenhold, og om at hvis familien står sammen, så kan de klare alt. Det kan jeg godt lide,« siger Martin Brygmann.\nDen nye "Far til fire"-film får premiere i løbet af vinterferien næste år.\nCarla Mickelborg: Forelskelsen gav mig rollen som Søs i Far til fire-filmene\nSe billederne: De skal spille med i Far til fire


Mens vi venter på endnu en brændende Bibel - Katrine Winkel Holm - Gamle blogs - Blogs\n31.03.2017 kl. 18:03\nBlasfemiparagraffen bevares, fordi den beskytter mod afbrænding af hellige bøger. Hævder tilhængerne. Men passer det?\nSelvfølgelig sprang Alternativet i målet og ødelagde det spirende flertal for afskaffelse af blasfemiparagraffen. Argumentet lød: Afskaffer man §140, vil man kunne ikke kunne bremse offentlige afbrændinger af Bibelen og Koranen, ikke engang på Christiansborg Slotsplads.\nArgumentet er absurd. For det første har man i forvejen ikke uden videre lov til at brænde ting af på Christiansborg Slotsplads. Det kræver tilladelse. For det andet er det jo ikke sådan, at vi har været forskånet for offentlige afbrændinger af hellige bøger, mens vi har haft blasfemiparagraffen. I 1997 blev en Bibel afbrændt offentligt, og for ganske nylig blev afbrændingen igen vist i offentligheden, nærmere betegnet i selveste Danmarks Radio – uden at det har fået retlige konsekvenser.\nVi ved det jo nemlig godt: Blasfemiparagraffen omfatter de facto ikke beskyttelse af de kristnes hellige bog, kun af islams. Alligevel kredser tilhængerne af blasfemiparagraffen om bogafbrændingerne, som om §140 er en bogafbrændingsparagraf. Hør bare Kristeligt Dagblads chefredaktør, som argumenter som følger:\n”Faktisk står det ikke lysende klart for mig, hvorfor det skulle være en indskrænkning af ytringsfriheden eller den offentlige debat at gå ind for et forbud mod offentlig......afbrænding af bibeler, koraner og andre hellige tekster.”\nVil det sige, at straffelovens §140 indeholder et forbud mod offentlig afbrænding af Bibler? Så må vi bare vente på den næste brændende Bibel og den deraf følgende tiltale. Jeg gætter på at en sådan juridisk beskyttelse af kristendommens bog vil kunne få selv Alternativet til at ønske paragraffen væk. Man er vel antiklerikal.\nMens bogafbrændingsfikseringen er en saglig blindgyde, for §140 drejer sig om langt mere og om noget langt mere ukonkret. Der står som bekendt i følgende i § 140: ”Den, der offentlig driver spot med eller forhåner noget her i landet lovligt bestående religionssamfunds troslærdomme eller gudsdyrkelse, straffes med bøde eller fængsel indtil 4 måneder.”\nDet er med andre ord slet ikke en blasfemiparagraf. For det handler ikke om krænkelse af Guds eller Allahs majestæt. Det er en religionsfølelsesparagraf.\nDenne ændring indtrådte efter Grundlovens indførelse og det er en del af problemet.\nFor når det er den religiøse følelse, der ikke må krænkes, forsvinder enhver saglighed som sand mellem fingrene. Man kan nemlig argumentere imod krænkede følelser. Hvis man er krænket, er man krænket. Man kan hævde, at det ingen berettiget grund er til at blive krænket, men den krænkede følelse i sig selv er uimodtagelig for argumenter.\nDerfor burde paragraffens navn ændres fra blasfemiparagraffen til religionsfølelsesparagraffen. Så ved vi, hvad vi taler om, eller rettere sagt: Så ved vi, hvilken vilkårlighed i form af subjektive følelser, der får magten, hvis der pustes yderligere liv i § 140. Når religionsfølelsesparagraffen har levet så stille et liv siden 1930'erne skyldes det jo ikke, at der ikke er blevet drevet spot mod bestående religionssamfunds troslærdomme eller gudsdyrkelse” siden da. Tværtimod.\nDet skyldes at man har lagt paragraffen i mølpose og ladet den leve et skyggeliv. Problemet er, at den nu er ved at træde ud af skyggen og det begyndte faktisk allerede med Muhammedtegningerne.\nI 2005 blev Jyllands-Posten anmeldt for overtrædelse §140 pga. de 12 tegninger af Muhammed. Rigsadvokaten vurderede imidlertid, at der ikke findes et generelt forbud mod at tegne Muhammed i islam og frafaldt sagen. Underforstået: Havde der fandtes et generelt billedforbud i islam, ville Muhammedtegningerne have overtrådt §140.\nSå længe §140 findes i straffeloven, har vi derfor ingen vished for, at vi har frihed til offentligt at håne, spotte og latterliggøre troslærdomme .\nMed andre ord: Så længe §140 findes i straffeloven, har vi ingen sikkerhed for, at vi har fuld og ægte ytringsfrihed.\nNu er sagen, takket været Alternativets tåbelighed, lagt i mølpose.\nMåske en offentligt brændende Bibel kan få sagen frem igen og vise hulheden i argumenterne for bevarelse af en religionsfølelsesparagraf, der risikerer at kvæle religionsfriheden?\nBlog: Har fornuften da fuldstændig forladt udlændingepolitiken?


Den japanske kunstner Yayoi Kusamas Gleaming Lights of the Souls (Sjælenes funklende lys) er et af museets mest elskede værker. Installationen, der er fra 2008, udgøres af et rum, hvor vægge og lofter er beklædt med spejle, gulvet er et vandspejl, og man står midt i vandet på en platform.\nNed fra loftet hænger hundrede lamper og et relæ får lyset til at skifte farve i rolige overgange – så vi som beskuere selv bliver en del af installationens rumlige dybde, puls og univers. Gleaming Lights of the Souls er et helt igennem lyrisk værk.\n"Så uendeligt dette rum er for sanserne," skriver Poul Erik Tøjner i sin Louisiana abc, "så endeligt og nærværende bliver det med ét, når ens egen hjerterytme falder i takt med farvernes forvandling, og rummets stille penduleren mellem de smukkeste kulører og kombinationer tegner sit eget fine elektrokardiogram, ja, det går lige til hjertet."\nDer er kun adgang til Gleaming Lights of the Souls når hele museets Sydfløj er åben - bemærk derfor, at der ikke vil være adgang fra 22.6. til og med 24.7.


1 B312500D - HJS UDSKRIFT AF ØSTRE LANDSRETS DOMBOG D O M Afsagt den 5. december 2011 af Østre Landsrets 2. afdeling (landsdommerne Anne Thalbitzer, Hedegaard Madsen og Anette Voigt Arnsted (kst.)). 2. afd. a.s. nr. B : Ruth Olesen (advokat Jan Frank Madsen) mod 1) Troels Grum-Schwensen (advokat Rasmus Juvik) 2) CEJ Ejendomsadministration A/S (advokat Christina Steen de Klauman) og 2. afd. a.s. nr. B : CEJ Ejendomsadministration A/S (advokat Christina Steen de Klaumann) mod 1) Troels Grum-Schwensen (advokat Rasmus Juvik) 2) Ruth Olesen (advokat Jan Frank Madsen)\n2 - 2 - Københavns Byrets dom af 12. oktober 2010 (BS 17B-5708/2009) er anket af Ruth Olesen med følgende endelige påstande: Over for Troels Grum-Schwensen: Frifindelse. Over for CEJ Ejendomsadministration A/S: Friholdelse for ethvert beløb, som Ruth Olesen måtte blive dømt til at betale til Troels Grum-Scwensen, herunder renter og sagsomkostninger, subsidiært friholdelse for ethvert beløb over kr., som Ruth Olesen måtte blive dømt til at betale til Troels Grum-Schwensen, herunder renter og sagsomkostninger, og mere subsidiært friholdelse med et beløb efter rettens nærmere afgørelse, herunder renter og sagsomkostninger. CEJ Ejendomsadministration A/S, der ligeledes har anket Københavns Byrets dom af 12. oktober 2010, har over for Troels Grum-Schwensen og Ruth Olesen nedlagt påstand om frifindelse. Endvidere har CEJ-Ejendomsadministration A/S over for Ruth Olesen nedlagt påstand om friholdelse for ethvert beløb, inkl. renter og omkostninger, som CEJ Ejendomsadministration A/S måtte blive pålagt at betale til Troels Grum-Schwensen. Ruth Olesen har over for CEJ Ejendomsadministrations A/S friholdelsespåstand påstået frifindelse. Troels Grum-Schwensen har over for Ruth Olesen og CEJ Ejendomsadministration A/S nedlagt påstand om stadfæstelse. Forklaringer Der er i landsretten afgivet supplerende forklaring af Ruth Olesen og Troels Grum- Schwensen, der begge i det væsentlige har forklaret som i byretten. Ruth Olesen har supplerende forklaret bl.a., at hun, der er 63 år, gerne ville være gældfri inden pensionisttilværelsen. Ved salget af den store lejlighed kunne hun indfri et lån på kr. og samtidig få råd til modernisering af køkken og bad i den mindre lejlighed. Arkitektbistanden til moderniseringen fik hun i begyndelsen af marts 2009, dvs. før købs-\n3 - 3 - aftalen vedrørende den store lejlighed blev underskrevet. Overdragelsen blev fastsat til den 15. april 2009, da arbejdet vedrørende moderniseringen i den lille lejlighed var afsluttet tidligere end forudsat, og da hun gerne ville have handlen afsluttet inden generalforsamlingen. Hun ville ikke have solgt den store lejlighed, hvis hun skulle have givet så stort et nedslag som nu påstået af køberen. I så fald havde hun blot solgt den lille lejlighed. Det er ikke ualmindeligt, at andelshavere fortryder et køb. Hun havde til køberen oplyst, at den offentlige vurdering var faldet 10 %, og at en ny valuarvurdering, der skulle anvendes til beregning af andelsværdien, først ville blive oplyst på den kommende generalforsamling. Hun har ikke fundet det moralsk rigtigt at lægge sag an mod sin sælger af den lille lejlighed for at få refunderet en eventuel overpris. Troels Grum-Schwensen har supplerende forklaret bl.a., at han via opfordring fra sin da antagne advokat først den 3. juni 2009 telefonisk af Sabrina Vældegaard fik oplyst, at CEJ Ejendomsadministration A/S havde modtaget valuarvurderingen den 30. januar Han havde overdraget købsaftalen med de vigtigste papirer vedrørende lejligheden til såvel sin revisor som banken, og han havde derfor ikke fundet anledning til særskilt at rådføre sig med andre. Ruth Olesen havde over for ham oplyst alene, at den offentlige vurdering var tilgængelig på internettet, og der blev intet yderligere nævnt herom. Han var under voldsomt tidspres og havde derfor ikke spurgt ind til formuleringen i købsaftalen om et eventuelt fald vedrørende andelskronen. Han havde ikke forestillet sig, at udtrykket formentlig i købsaftalen ville indebære et fald af væsentlig betydning for så vidt angår andelsværdien. Procedure Parterne har for landsretten gentaget deres anbringender for byretten og har procederet i overensstemmelse hermed. Landsrettens begrundelse og resultat I 15 i vedtægterne for Andelsboligforeningen Østerbrogade 50/Willemoesgade 4-6 er det bestemt, at værdien af andelen i foreningens formue fastsættes af generalforsamlingen, og at andelsværdien opgøres i overensstemmelse med lov om andelsboligforeninger og andre boligfællesskaber. Af 5 i lov om andelsboliger og andre boligfællesskaber fremgår blandt andet:\n4 Ved overdragelse af en andel i en andelsboligforening, hvor der til andelen er knyttet retten til en bolig, må prisen ikke overstige, hvad værdien af andelen i foreningens formue, forbedringer i lejligheden og dens vedligeholdelsesstand med rimelighed kan betinge. Stk. 2. Ved opgørelsen af foreningens formue ansættes ejendommen til en af følgende værdier, der ikke må overskrides ved opgørelsen af værdien af andelen i foreningens formue: a) Anskaffelsesprisen. b) Den kontante handelsværdi som udlejningsejendom. Vurderingen skal foretages af en statsautoriseret ejendomsmægler, der er valuar. Vurderingen må ikke være mere end 18 måneder gammel. c) Den senest ansatte ejendomsværdi.. Som anført i den indankede dom har andelsboligforeningen siden 2002 ansat ejendommens værdi til den kontante handelsværdi som udlejningsejendom, jf. herved lovens 5, stk. 2, litra b. I forarbejderne til lov nr. 379 af 20. maj 1992 om ændring af lov om andelsboligforeninger og andre boligfællesskaber (ændring af prisfastsættelsesbestemmelserne for andele), Folketingstidende , tillæg A, sp ff, er det vedrørende denne værdiansættelsesmetode anført blandt andet: Endvidere foreslås, at vurderingen ikke må være mere end 18 måneder gammel. Tidsfristen er foreslået under hensyntagen til, at vurderingen af handelsværdien typisk vil blive foretaget i forbindelse med en regnskabsafslutning og danne grundlag for prisberegning i regnskabet, som skal være gældende et år efter dets vedtagelse. Med den foreslåede tidsfrist på 18 måneder åbnes mulighed for følgende procedure: I forbindelse med regnskabsafslutningen pr. udgangen af et kalenderår foretages vurdering omtrent samtidig med regnskabsårets udløb. Resultatet indarbejdes i regnskabet som færdiggøres i foråret og forelægges generalforsamlingen typisk 6 måneder efter regnskabsårets udløb. Efter vedtagelse på generalforsamlingen vil denne pris med en eventuel vedtagen prisstigning normalt være gældende, indtil generalforsamlingen det følgende år igen træffer bestemmelse om prisen. Dommerne Anne Thalbitzer og Anette Voigt Arnsted udtaler herefter: Det fremgår, at Troels Grum-Schwensen ved købsaftalen den 22. marts 2009 erhvervede andelslejligheden Østerbrogade 50, 4. tv., København Ø, til den andelsværdi, der senest var vedtaget af generalforsamlingen forud for købsaftalens indgåelse, og at denne andelsværdi baserede sig på en valuarvurdering, der var mindre end 18 måneder gammel. På denne baggrund finder vi ikke grundlag for at fastslå, at overdragelsesprisen har oversteget det,\n5 - 5 - som må anses for tilladt efter 5 i andelsboligforeningsloven. Vi finder således ikke, at der efter bestemmelsens ordlyd eller forarbejder kan udledes en pligt til at regulere andelsværdien i en situation som den foreliggende, hvor der ved årsskiftet er indhentet en valuarvurdering, som påregnes men på overdragelsestidspunktet endnu ikke er forelagt på sædvanlig vis for generalforsamlingen i forbindelse med foreningens årsregnskab. Under hensyn til, at det i købsaftalen var anført, at køberen var gjort bekendt med, at den nuværende andelskrone formentlig vil falde på den kommende generalforsamling, som følge af fald i valuarvurderingen, finder vi heller ikke, at Ruth Olesen eller CEJ Ejendomsadministration A/S i øvrigt har handlet ansvarspådragende over for Troels Grum- Schwensen. Vi tager herefter Ruth Olesen og CEJ Ejendomsadministration A/S frifindelsespåstande over for den af Troels Grum-Schwensen nedlagte betalingspåstand til følge. I konsekvens heraf har vi ikke anledning til at tage stilling til de mellem Ruth Olesen og CEJ Ejendomsadministration A/S indbyrdes nedlagte friholdelsespåstande. Dommer Hedegaard Madsen udtaler: Det er under sagen ubestridt, at CEJ Ejendomsadministration A/S og boligforeningens bestyrelse i slutningen af januar 2009 til brug for udarbejdelsen af årsregnskabet for 2008 modtog den nye valuarvurdering, dateret den 28. januar 2009, hvori ejendommens kontante handelsværdi pr. 31. december 2008 var vurderet til 100 mio. kr., hvilket udgjorde et fald på 15 mio. kr. i forhold til året før. Det fremgår af bestyrelsesformanden, Klaus Gerløvs forklaring, at det på et bestyrelsesmøde i december 2008 blev drøftet, hvordan man skulle forholde sig i et marked med faldende priser, og om der skulle være forbehold om regulering af andelskronen i købsaftalerne i forhold til den nye vurdering. Efter modtagelsen af CEJ s brev af 12. januar 2009 besluttede bestyrelsen, at der ikke skulle indsættes reguleringsklausuler i købsaftalerne frem til generalforsamlingen. Spørgsmålet om, hvorledes man skulle forholde sig til den opståede situation med et faldende marked for ejendomme, blev i begyndelsen af 2009 ud over i korrespondancen mel-\n6 - 6 - lem bl.a. CEJ og bestyrelsesformanden ligeledes rejst i korrespondancen mellem bestyrelsesformanden og sælgeren, Ruth Olesen, og affødte således en række drøftelser, herunder om vigtigheden for Ruth Olesen af, at et eventuelt salg af hendes andelsbolig skete inden generalforsamlingen, der forventedes afholdt den 22. april Selve overdragelsesaftalen af den 22. marts 2009 indeholdt som følge af drøftelserne herom en passus om, at den nuværende andelskrone formentlig vil falde på den kommende generalforsamling, som følge af fald i valuarvurderingen. Det fremgår endvidere af advokat Susanne Ipsens forklaring, at der i de overdragelsesaftaler, der af CEJ blev udarbejdet i perioden fra regnskabsmødet den 26. marts 2009, hvori bestyrelsen også deltog, og indtil generalforsamlingen, der blev afholdt den 22. april 2009, blev indsat en oplysning om, at bestyrelsen ville indstille en bestemt andelskrone. Det fremgår endelig af sagen, at årsregnskabet for 2008 på generalforsamlingen den 22. april 2009 blev godkendt, og at den udarbejdede valuarvurdering efter sit indhold blev lagt til grund herfor. Under disse omstændigheder finder jeg det ganske ubetænkeligt at lægge til grund, at faldet i ejendommens kontante handelsværdi på 15 mio. kr. ifølge valuarvurderingen dateret den 28. januar 2009, som CEJ og bestyrelsen havde modtaget i slutningen af januar 2009, og som efterfølgende på generalforsamlingen den 22. april 2009 blev lagt til grund for årsregnskabets godkendelse, var indtrådt/realiseret den 22. marts 2009, da overdragelsesaftalen blev indgået. På denne baggrund finder jeg det derfor godtgjort, at overdragelsesprisen for andelsværdien som angivet af indstævnte Troels Grum-Schwensen - har oversteget den lovbestemte maksimalpris ifølge andelsboligforeningslovens 5, stk.1. Bestemmelsen i lovens 5, stk. 2, litra b, om en tidsfrist på 18 måneder for valuarvurderinger gør det praktisk muligt for en andelsboligforening blot at lade udarbejde én vurdering årlig og indebærer dermed, at en generalforsamlings fastsættelse af andelsværdien på grundlag af vurderingen normalt har virkning, indtil næste års generalforsamlings prisfastsættelse, jf. herved lovforarbejderne til bestemmelsen. Bestemmelsen kan imidlertid efter min opfattelse i den foreliggende situation ikke føre til, at der ikke er pligt til efter lovens 5, stk.1, at nedregulere andelsværdien.\n7 - 7 - Den ovenfor omtalte passus i overdragelsesaftalen af den 22. marts 2009 kan henset til, at der er tale om en lovbestemt maksimalpris heller ikke føre til et andet resultat. Med disse bemærkninger og i øvrigt af de af byretten anførte grunde, herunder i forholdet mellem sagens øvrige parter, stemmer jeg for i det hele at stadfæste dommen i det omfang, den er påanket. Der afsiges dom efter stemmeflertallet. Med sagens omkostninger forholdes som nedenfor bestemt. T h i k e n d e s f o r r e t: Ruth Olesen og CEJ Ejendomsadministration A/S frifindes for den af Troels Grum- Schwensen nedlagte betalingspåstand. Troels Grum-Schwensen skal i sagsomkostninger for begge retter betale kr. til Ruth Olesen og kr. til CEJ Ejendomsadministration A/S. I forholdet mellem Ruth Olesen og CEJ Ejendomsadministration A/S bærer hver part egne omkostninger. Det idømte betales inden 14 dage efter denne doms afsigelse. Sagsomkostningerne forrentes efter rentelovens 8 a. (Sign.) Udskriftens rigtighed bekræftes. Østre Landsret, den


Nadsat - Wikipedia, den frie encyklopædi\n(Omdirigeret fra Il Salotto)\nNadsat var en natklub i Hyskenstræde 10 i indre København primært dedikeret til elektronik musik. Nadsat, opkaldt efter det hemmelige sprog, der bruges i A Clockwork Orange, åbnede dørene den 23. juni 2005, på Sankt Hans aften, og holdt sit sidste arrangement den 31. januar 2009.\nFokus for Nadsat var primært den danske undergrundsscene indenfor elektronisk musik, og klubben var da også, sammen med Culture Box, med til at starte "Københavner-bølgen", som blev båret frem af kunstnere som især Trentemøller. I sin levetid nåede Nadsat dog også at få besøg af navne som Alex Smoke, Daso og Peter Grummich.\nFør Nadsat åbnede, fandtes der i de samme lokaler spillestedet, baren og videobiografen Il Salotto i de postpunkede/indie-agtige midt-1980'ere. I en periode hed stedet Mocambo. Efter lukningen af Nadsat kom der et spisested på adressen.\n^ Alt om København: Nu lukker Nadsat (27. januar 2009)\n^ Program for Nadsat 18. juli 2008\n^ Program for Nadsat 30. maj 2008\n^ Kjær, Birgitte (6. oktober 2009), "Raverklub er blevet til grødcafé og cocktailbar", Politiken, hentet 24. april 2019.\nNadsats hjemmeside (Webside ikke længere tilgængelig)\nNadsat på MySpace (Webside ikke længere tilgængelig)\nKoordinater: 55°40′41.26″N 12°34′35.25″Ø / 55.6781278°N 12.5764583°Ø / 55.6781278; 12.5764583\nHentet fra "https://da.wikipedia.org/w/index.php?title=Nadsat&oldid=9910390"\nDenne side blev senest ændret den 24. april 2019 kl. 08:56.


Elevinddragelsesvippen + introhæfte - Indskoling\nElevinddragelsesvippen er ét af vores centrale værktøjer, der har til hensigt at synliggøre elevinddragelsesniveauet ude i jeres klasse. Vippen bruges til at illustrere 4niveauer af elevinddragelse; fra niveau 1, hvor lærerne bestemmer det hele til niveau 4 hvor eleverne bestemmer det hele. Hverken niveau 1 eller 4 er tilstræbelsesværdige, og de reelle niveauer er niveau 2-3, som graduerende dækker fra lidt inddraget til meget inddraget. Elevinddragelsesvippen kan dels bruges til at orientere om elevernes inddragelsesniveau inden en aktuel aktivitet igangsættes eller evaluerende orientering efter endt time eller forløb. Når plakaten hænger i klassen, får lærerne og eleverne et fælles udgangspunkt og et fælles sprog til at tale om og praktisere elevinddragelse.\nHer får du sammen med vippen et instruktionsmateriale i form af et introduktionshæfte.\nHæftet indeholder en beskrivelse af værktøjets formål samt eksempler på anvendelse i undervisningen.\nPrisen er excl. moms, administration og forsendelse.\nElevinddragelsesvippen - indskoling\nElevinddragelsesvippen + introhæfte - mellemtrin og udskoling\nElevinddragelsesvippen er et af vores centrale værktøjer, der har til hensigt at synliggøre elevinddragelsesniveauet ude i jeres klasse. Vippen bruges til at illustrere seks niveauer af elevinddragelse; fra niveau 1, hvor der er ren lærerstyring til niveau 6, hvor ren elevstyring finder sted. Hverken niveau 1 eller 6 er tilstræbelsesværdige, og de reelle niveauer er niveau 2-5, som graduerende dækker fra lidt inddraget til overvejende inddraget. Elevinddragelsesvippen kan dels bruges til at orientere om elevernes inddragelsesniveau inden en aktuel aktivitet igangsættes eller evaluerende orientering efter endt time eller forløb. Når plakaten hænger i klassen, får lærerne og eleverne et fælles udgangspunkt og et fælles sprog til at tale om og praktisere elevinddragelse.\nElevinddragelsesvippen - mellemtrin og udskoling\nElevinddragelsesvippen er ét af vores centrale værktøjer, der har til hensigt at synliggøre elevinddragelsesniveauet ude i jeres klasse. Vippen bruges til at illustrere seks niveauer af elevinddragelse; fra niveau 1, hvor der er ren lærerstyring til niveau 6, hvor ren elevstyring finder sted. Hverken niveau 1 eller 6 er tilstræbelsesværdige, og de reelle niveauer er niveau 2-5, som graduerende dækker fra lidt inddraget til overvejende inddraget. Elevinddragelsesvippen kan dels bruges til at orientere om elevernes inddragelsesniveau inden en aktuel aktivitet igangsættes eller evaluerende orientering efter endt time eller forløb. Når plakaten hænger i klassen, får lærerne og eleverne et fælles udgangspunkt og et fælles sprog til at tale om og praktisere elevinddragelse.\nUndervisningspuslespillet + introhæfte\nUndervisningspuslespillet er et elevinddragelsesværktøj, der konkret understøtter elevinddragelsesindsatsen ved at skabe gennemsigtighed og meningsfuldhed for eleven. Formålet med undervisningspuslespillet er, at lærerne og eleverne derigennem kan tale meningsfuldt om undervisningens didaktiske elementer, hvilket er illustreret med undervisningspuslespillets otte brikker. Undervisningspuslespillet muliggør dels, at lærerne over for eleverne kan øge synligheden af undervisningens didaktiske elementer, og dels kan lærerne vælge at inddrage eleverne i en eller flere af undervisningspuslespillets brikker. Undervisningspuslespillet er udviklet til at kunne anvendes i alle fag og giver eleverne mulighed for at inddrage sig selv i undervisningen.\nHer får du sammen med puslespillet instruktionsmateriale i form af et introduktionshæfte.\nAF MATERIALER PÅ TLF.


Stress, angst- og depressionsforløb – Lehman Partners\nFøles det som om livet falder fra hinanden, kan det være at det er ved at finde sin rette plads\nEr du stress ramt og eller på vej til at blive stressramt, kan det komme til udtryk på mange forskellige måder, bl.a. som tankemylder, koncentrationsbesvær, tristhed, angstanfald, dårlig søvn, lettere depression eller måske at du simpelthen trækker dig socialt og ikke længere kan overskue det samme, som du plejer.\nUanset symptomer er der hjælp at hente på vores stress, angst og depressionsforløb, som har til formål at give dig livsglæden tilbage, og skabe en varig og stabil tilknytning til arbejdsmarkedet.\nMestringsforløb er forløb vi har i samarbejde med flere kommuner, som visiterer sygemeldte til Lehman Partners. Forløbene er til dig, som er ramt af stress, angst og/eller lettere depression.\nVi tilbyder følgende Mestringsforløb både i Skodsborg og Aabenraa og vi opretter hold løbende efter behov.\nKom stressen til livs er et tilbud til dig, som er ramt af stress og udbrændthed\nLæs mere om Kom stressen til livs – pdf\nBliv på sporet er til dig som føler dig udfordret i dagens gøremål. Måske føler du dig udmattet samtidig med, at du har svært ved at stoppe og tage den nødvendige pause.\nAngst og lettere depression – er til dig, som er ramt af angst og/eller lettere depression, og som har behov for at blive præsenteret for en række teknikker og værktøjer, der vil støtte dig i processen på din vej tilbage til arbejdsmarkedet.\nLæs mere om Angst og lettere depression – pdf\nMestringsmetoder – er til dig, som er ramt af stress, angst og/eller en lettere depression. Du vil undervejs i tilbuddet blive præsenteret for en række teknikker og værktøjer, der vil bidrage til øget livskvalitet og handlemuligheder.\nLæs mere om Mestringsmetoder – pdf\nForløbene består generelt af disse fire elementer:\nEn indledende samtale som vil sikre, at du kommer på det rette forløb for dig\nUndervisning i viden om og håndtering af stress / angst / lettere depression\nEt eller flere af følgende elementer: Fysisk træning, afspænding, yoga, mindfulness (MBSR) Slowwalk/Powerwalk og saunagus*\n3 individuelle samtaler med en terapeut, psykolog eller coach alt efter behov.\nAlle forløb fokuserer på:\nStyrkelse af din fremtidige håndtering af fysisk og psykisk belastning, gennem viden, indsigt og aktiv handling.\nDine ressourcer og valgmuligheder.\nMotivation og sociale relationer\nFornyelse af energien gennem øget kropsbevidsthed via afspænding, mindfulness og åndedrætsteknikker.\nRealitetskorrigering – at arbejde med realistiske præstationsforventninger.\nVi tilbyder dig et rart og trygt miljø med kvalificerede medarbejdere, som har stor erfaring med at hjælpe mennesker i ubalance.\n* Ikke alle tilbud er tilgængelige i både Skodsborg og Aabenraa\nVil du vide mere om vores forløb og hvad vi kan gøre for dig? – tag fat i os med det samme.\nDownload vores foldere og læs mere om forløbene.\nRhederi M Jebsen bygning\nTilmeld dig nyhedsmail og modtag…\nvores mini-guide til hvordan du kan forbedre din trivsel – hver dag.\nJeg har læst Lehman Partners' Privatlivspolitik


Fond donerer ny airtrack til Hou GI - Hals Avis\nFond donerer ny airtrack til Hou GI\nAf Hals Avis den\t 13. januar 2018 LOKALT\nAirtrackbanen blev overrakt med deltagelse af repræsentanter fra fonden. Fra venstre er det Søren Brix Kjelgaard, Lone Nørgaard Lyngsø, Britta Rusbak Larsen (HGI) og Peter Sloth Karlsen. Foto: Allan Mortensen\nGymnastiksæsonen er i fuld gang hos Hou GI. Mens de aktive sveder på gulvet, kan både de og foreningen takke Fonden for Sparekassen Vendsyssel i Hals for velvillig opbakning. Fonden har således doneret 82.000 kr. til indkøb af en ny såkaldt airtrackbane. Den oppustelige pude er 15 meter lang og ideel til indøvning af spring. Samtidig fylder den markant mindre end den gamle af slagsen, ligesom den holder bedre på luften.\nDen nye airtrack-bane blev officielt overrakt forleden med deltagelse af repræsentanter fra fondens bestyrelse.


Jarlen tilbage på skærmen - Avisen.dk\nJarlen tilbage på skærmen\nJarl Friis-Mikkelsen får sit eget tv-show på TV 2 Charlie. Foto: Polfoto/Johnny Frederiksen\nJarl Friis-Mikkelsen er snart klar med et nyt quiz-show.\nHar du haft svært ved at få weekenderne til at gå, nu hvor quizprogrammet a-Ha ikke længere løber over skærmene, så er det godt nyt.\nJarl Friis-Mikkelsen er nemlig snart klar med endnu et quiz-show, der eftersigende skulle læne sig op af konceptet fra DR-successen.\n"Jeg blev 'quizze-trængende' og har selv været med til at udvikle programmet. Quizzen minder lidt om a-Ha med samme stemning, og netop den er vigtigere end noget andet," fortæller Jarlen til Billed-Bladet.\nQuizzen, hvor to hold skal dyste på paratviden om musik og populærkultur, kommer til at blive vist på TV 2 Charlie, og det har den folkekære tv-vært ikke noget problem med.\n"Jeg er glad for at være på denne kanal, for jeg er selv i Charlie-alderen. På den anden side laver jeg så også noget med TV 2 Zulu, så alderen er underordnet. Det vigtigste for mig er, om det er hyggeligt," fortæller Jarl Friis-Mikkelsen til ugebladet.\nQuiz-showet kommer til at hedde Jarls Quiz Show og får først premiere i februar 2012. Optagelserne er dog allerede begyndt. Jarl Friis-Mikkelsen fylder i øvrigt 60 år den 1. december i år. Festen er dog allerede afholdt med en perlerække af kendte gæster.


Brædstrup i spil til endnu flere hospicepladser | Brædstrup | hsfo.dk\nPubliceret 05. april 2017 kl. 07:03\nGudenå Hospice har været i drift i to år, og der har været stigning i antallet af henvisninger over hele perioden. Arkivfoto\nHospitalsudvalget i Region Midtjylland vil søge om satspuljemidler til ekstra hospicepladser i både Brædstrup og Aarhus, selvom det største pres er på hospice i Aarhus.\nBrædstrup: Gudenå Hospice i Brædstrup er stadig i spil til at få ekstra hospicepladser. Det står klart, efter hospitalsudvalget i Region Midtjylland mandag holdt møde. Her blev udvalget enigt om at indstille til forretningsudvalget og regionsrådet, at regionen skal søge satspuljemidler til fire ekstra hospicepladser i Region Midtjylland.\nDer var ellers lagt op til, at der blot skulle søges om to ekstra pladser til Søholm ved Aarhus. På baggrund af en undersøgelse af patientgrundlaget for de to hospicer, var det vurderingen, at presset er størst på Hospice Søholm, idet kun halvdelen af de henviste med bopæl i Aarhus opnår en plads på Hospice Søholm. Søholm har for tiden 11 patientstuer, mens Gudenå Hospice har ni. Den mest optimale drift opnås, når et hospice har 12 patientstuer.\nDe regionale politikere valgte derfor, at der skal søges efter statslige satspuljemidler til to pladser hos både Gudenå Hospice samt Søholm.\n- Jeg vurderer, at der også er brug for udvide Gudenå Hospice. Det er en politisk vurdring, at der også er behov for et hospice, der hænger driftsøkonomisk godt sammen i den sydøstlige del af regionen. Der er ingen tvivl om, at det største behov er i Søholm, men derfor kan vi godt søge om midler til begge steder, siger Anders Kühnau (S), formand for hospitalsudvalget i Region Midtjylland.\nJeg vurderer, at der også er brug for udvide Gudenå Hospice. Det er en politisk vurdering, at der også er behov for et hospice, der hænger driftsøkonomisk godt sammen i den sydøstlige del af regionen.\nSyv pladser til rådighed\nRegionsrådet skal behandle hospitalsudvalgets indstilling på et regionsrådsmøde onsdag 26. april. Herefter skal ansøgningen om ekstra satspuljemidler sendes til Sundhedsministeriet, så der vil gå et par måneder endnu, før det er afgjort, hvor mange hospicepladser Region Midtjylland får tildelt.\n- Der er kun syv pladser i alt, og nu søger vi så de fire af dem. Vi ved ikke, hvad de andre regioner gør, så vi ved ikke, om vi får to eller fire pladser. Der er heller ikke noget, der haster. Som det ser ud lige nu, er der ikke voldsomt stort pres på Gudenå Hospice. Det største pres er på Søholm, men generelt er der efterspørgsel efter flere hospicepladser, siger Anders Kühnau.\nRegeringens satspuljer til hospiceområdet giver mulighed for at oprette syv hospicepladser på landsplan. Hospicepladserne skal placeres i områder af landet, hvor der er langt til hospice. Netop den betingelse kan være en fordel for Gudenå Hospice, da århusianerne ikke har langt til Søholm, mens Gudenå Hospice tiltrækker patienter fra kommunerne i Horsens, Silkeborg, Hedensted, Odder og Ikast/Brande.\n- Man vil prioritere hospicer, hvor der i forvejen er langt til hospice. Det er en svær definition. Der kan godt være folk fra Arhus, som har langt til hospice, fordi de ikke kan komme ind på Søholm. Det kan også være, at ministeriet vælger at sige, at folk fra Ikas/Brande har langt til hospice. Så det afhænger af, hvad man fra ministeriets side vælger at vægte. Derfor mener jeg også, det er klogest at søge begge steder, siger Anders Kühnau.


Mobil leksikon - Fællesskab\nBegrebet fællesskab er rent sprogligt afledt af det oldnordiske ord «fælle(d)».\nI daglig tale henviser fællesskabsbegrebet til, at flere personer er fælles om noget bestemt. Det er netop den fælles genstand, der definerer fællesskabet, og ofte associeres fællesskab til fælles ståsted, enighed og indbyrdes solidaritet mellem deltagerne. Denne forståelse af begrebet kan genfindes i flere psykologiske teorier. Omvendt argumenterer andre teoretiske tilgange for, at fællesskab ikke er ensbetydende med, at deltagerne er enige om det, der foregår. Begge forståelser af begrebet søges udfoldet i det følgende.\nFællesskab som samhørighed og enighed\nÉn af rødderne for tænkningen vedrørende fællesskab repræsenteres af Ferdinand Tönnies (1856-1936), som i sin bog (Gemeinschaft und Gesellschaft fra 1887) skelner sociologisk mellem «Gemeinschaft» (fællesskab) og «Gesellschaft» (samfund). «Gemeinschaft» står for idéen om det nære fællesskab, som repræsenterer samhørighed og solidaritet, hvor samfundet (Gesellschaft) dækker over et mere distanceret relationelt forhold mellem mennesker (Khawaja 2009:68). Tönnies' definition af fællesskabet kan således ses som et eksempel på den ovenfornævnte udbredte forståelse af fællesskab som noget, der indebærer solidaritet og samhørighed. Historisk kan denne udbredte forståelse ses i sammenhæng med tidligere tiders anvendelse af fællesskaber i forbindelse med klassekampe og arbejderkollektiver, hvor arbejdere gjorde fælles front i kampen mod kapitalismen. Begrebet forbindes derfor stadig ofte med marxistiske idéer om fælles interesser, sammenhold og netop samhørighed, som Tönnies allerede i starten af 1900-tallet lagde i begrebet. Tönnies' forståelse af fællesskaber bliver af nogle teoretiske retninger kritiseret for at arbejde med en ontologisk og universalistisk tilgang til begrebet, som forstås løsrevet fra konkrete sammenhænge. Denne kritik er eksempelvis rejst af teoretikere indenfor socialkonstruktionistiske og poststrukturalistiske tilgange (f.eks. Khawaja 2009). Teoretikere indenfor disse retninger vil argumentere for, at fællesskaber må ses i en ikke-essens og som noget imaginært, konstrueret og processuelt, og derfor ikke kan forstås som et fænomen, der har en ontologi (en væren i verden).\nI de følgende to afsnit præsenteres en anden og mere konfliktuel forståelse af fællesskabsbegrebet, hvor konflikter og diversitet ses som kilde til udvikling.\nFællesskab som praksisfællesskab\nJean Lave og Etienne Wenger har, med udgangspunkt i social praksisteori, introduceret teorien om situeret læring, hvor læring er knyttet til deltagelsen i et særligt slags fællesskab – nemlig et praksisfællesskab (Lave og Wenger 1991/2003). Der skelnes mellem deltageres forskellige positioner i praksisfællesskabet. Nytilkomne er positioneret som legitime perifere deltagere hvilket henviser til, at den legitime perifere deltager er på en indadgående bane, rettet mod at blive en større del af praksisfællesskabet. Der er dermed et analytisk fokus på relationerne mellem deltagerne, og på hvordan disse relationer ændrer sig. Det kan være forbundet med konflikter, når de 'gamle' og mere magtfulde deltagere skal give nytilkomne adgang. Fællesskab defineres af Lave og Wenger som et virksomhedssystem, hvor deltagerne har en fælles forståelse af, hvad de laver og, hvad det betyder for deres liv og for deres fællesskab (Lave og Wenger 2003:83).\nWenger har siden arbejdet videre med en bog om praksisfællesskaber (Wenger 2004). I bogen (p. 91) præciserer Wenger tre faktorer, som definerer et praksisfællesskab: 1) gensidigt engagement 2) fælles repertoire og 3) fælles virksomhed. Det fælles repertoire dækker over praksisfællesskabets fælles ressourcer, forstået som eksempelvis artefakter, handlinger, diskurser osv. Den fælles virksomhed betyder, at deltagerne handler fælles om noget eller i retning af noget. Fællesskabet og det gensidige engagement er ikke bare noget, der 'er' men noget, der skal vedligeholdes og arbejdes på i det daglige liv. Wenger lægger vægt på, at et praksisfællesskab blandt andet kendetegnes ved homogenitet forstået på den måde, at deltagerne er rettet mod den sammen genstand og at de har en fælles forståelse af, hvad fællesskabet betyder for deres liv (Wenger 2004:198). Wenger fremhæver dog, at der er tale om en kobling mellem homogenitet og diversitet, hvor diversiteten peger på, at deltagernes bidrag til den fælles praksis er forskellige (Wenger 2004:93), lige som deltagere kan have forskellige grader af indflydelse på det fælles.\nHos Wenger indholdsbestemmes fællesskaber som noget, deltagere kan deltage i men også ikke-deltage i (Wenger 2004:191). Dette er en forskel i forhold til eksempelvis en kritisk psykologisk definition af begrebet, hvor deltagelse er et grundvilkår, og en analytisk forståelse af menneskers forhold til omverdenen (Dreier 1997).\nFællesskaber forankret i handlesammenhænge\nI en kritisk psykologisk tilgang (f.eks. Holzkamp 1985, eller Jartoft 1996 for en nemmere introduktion) bygges på en dialektisk materialistisk forståelsesramme. I denne teoretiske ramme arbejdes med begrebet handlesammenhænge, som kan defineres som mål-middel-sammenhænge, som er konkret forankret i tid og sted (Mørck 2006). Det betyder, at en handlesammenhæng kan siges at være rammen om menneskers handlinger og fællesskaber – om det, vi fælles skaber. Fællesskaber er en grundlæggende analytisk opmærksomhed i en kritisk psykologisk tilgang, fordi mennesker forstås ud fra deres deltagelse i sociale fællesskaber sammen med andre. Sociale fællesskaber kan i en kritisk psykologisk forståelsesramme ses som noget, mennesker altid allerede er involveret i, hvilket står i modsætning til eksempelvis en poststrukturalistisk forståelse af begrebet, som gennemgået ovenfor, hvor fællesskaber ikke er et begreb, der har en væren i verden men er noget, der konstrueres processuelt. Begrebet fællesskab skal i en kritisk psykologisk tilgang heller ikke forstås som noget statisk eller uforanderligt, fordi fællesskabet tager form efter menneskers fælles liv med hinanden. Fællesskabet retter opmærksomheden på mennesker i et fællesskab som betingelser for hinanden og som medskabere af hinandens muligheder (Kousholt 2006:32). Som nævnt er fællesskab ikke et løsrevet eller abstrakt begreb men netop et fællesskab om noget og i en bestemt sammenhæng – mennesker handler sammen i forhold til et fælles tredje – for eksempel det at være en familie. Mennesker deltager samtidig i flere fællesskaber og bevæger sig på den måde på tværs af de forskellige fællesskaber. Det, der foregår i det ene fællesskab kan dermed siges at få betydning for, hvad der sker i andre fællesskaber, man deltager i. Eksempelvis har det betydning for børn, at de bevæger sig på tværs af fællesskabet i deres familie og forskellige børnefællesskaber i daginstitution eller skole samt eventuelt fritidsaktiviteter. Det er således mindst to forskellige typer af fællesskaber i børns liv, hvor der er noget forskelligt på spil og fællesskaber kan dermed få forskellig betydning for børns liv.\nI modsætning til Tönnies' definition, betyder fællesskab i en social praksisteoretisk tilgang ikke nødvendigvis, at der er enighed eller samhørighed blandt deltagerne. Man kan sige, at begrebet på den ene side peger på det, der er fælles for deltagere. På den anden side ser det fælles forskelligt ud og har forskellige betydninger for deltagere i et fællesskab. Jean Lave peger på, at størstedelen af de artikler, der arbejder med socialpraksis-teoretiske definitioner af fællesskab, arbejder med en forståelse af fællesskabet som noget homogent og harmonisk (Lave 2008:290). Derfor er det vigtigt at understrege det konfliktuelle aspekt i begrebet.\nFællesskaber som konfliktuelle\nDorte Kousholt argumenterer for, at fællesskaber er konfliktuelle (Kousholt 2006), fordi det fælles kan have meget forskellige betydninger for deltagerne, og det kan føre til konflikter og modstridende interesser. Familien kan tjene som eksempel på et konfliktuelt fællesskab: I et dagligdags familieliv, hvor de forskellige familiemedlemmer deltager i forskellige andre fællesskaber og skal koordinere krav og forventninger fra disse andre fællesskaber med krav og organiseringer i familielivet, kan det let føre til konflikter mellem familiemedlemmerne. På samme måde kan fællesskaber på arbejdspladser rumme mange konflikter, modstrid og dilemmaer, samtidig med at medarbejderne har et fællesskab om at løse det, de er i konflikt om. Det konfliktuelle kan således både være noget, der samler og adskiller deltagere. Klaus Nielsen peger ligeledes på, at fællesskaber er konfliktfyldte, fordi deltagerne har forskellige og ofte modsatrettede interesser (Nielsen 2007). Nielsen argumenterer derfor for, at praksis både må forstås som homogen og heterogen. Deltagere har både forskellige interesser og intentioner (det heterogene aspekt) og en delt opfattelse (det homogene aspekt) af, hvad de laver og hvorfor (Nielsen 2007:6). Nielsen peger på, at ressourcer for udvikling af den sociale praksis netop ligger i forskellene mellem deltagerne, fordi ingen kan det hele, men alle kan noget, og at de forskellige deltagere må forbinde deres eget bidrag til fællesskabet med det, de andre kan bidrage med.\nSidst ajourført: 16/12 2010\nLæst af: 48.560


Skønne spildte kræfter - Aarhus Floorball Klub TST\nBy Jan Rise in Kampreferat november 27, 2011\nEfter en god ÅFS-start med flere gode muligheder satte AaB sig på kampen og var i de to første perioder spilstyrende. Alligevel fik ÅFS mange store kontrachancer mens AaB i den anden ende blev holdt fra de helt oplagte muligheder men havde istedet mange backskud udefra. Det var derfor meget sigende at AaB alligevel førte – i øvrigt fortjent – 2-0 efter 2.periode på to kontramål scoret efter ÅFS-boldtab i midtzonen.\nFra 3.periodes start kæmpede ÅFS sig tilbage i kampen og med et højere pres satte udeholdet sig på spillet. Det gav udbytte først v. Maria Rasmussen og siden Thea Henriksen og så var der balance i regnskabet 2-2. AaB virkede paniske og det lå i luften at kampen var ved at tippe til ÅFS' fordel. Men som så mange gange før: Michelle Jensen tog sagen i egen hånd og gjorde det til 3-2 inden et klumpspil ramte 3Xfod og trillede i mål til AaB-føring 4-2 med 3 minutter igen. ÅFS var ikke slået endnu og Anne Vestergaard-Poulsen kunne efter en smart dribling og et flot langskud gøre det til 4-3. Kort efter var hun igen på spil i en identisk situation men AaB havde lugtet lunten og trak i nødbremsen med en grum tackling så VP måtte gå ud med en skade resten af kampen. Kort efter var det ÅFS til at trække i nødbremsen da Maria Helander i det sidste minut måtte til afkøling – korrekt udvisning fra dagens i øvrigt fremragende dommerpar. Trods en mand i undertal var ÅFS et par gange særdeles tæt på det sidste minut men udligningen udeblev og AaB vandt 4-3.\nPå positivsiden spillede ÅFS en kamp uden de sædvanelige lange udfald. Især Maria Rasmussen og Dagmar Petersen fik deres wingsamarbejde til at fungere men også Stine Lausten spillede en god kamp med mange god driblinger og et væld af kvalificerede afslutninger som desværre ikke førte til scoringer. Dagens bedste ÅFS'er var dog Marianne Rytter som var en sikker sidste skanse på de mange skud udefra.\nUheldigt nederlag for 2. herre


Bureau slår alarm: Rige danskere ruinerer fattige au pairer - Avisen.dk\nLina Von Bale oplever, at flere au pairer bliver brændt af og mister store summer. (Foto: Foto: Privat)\nAu pair-bureau i opråb: Alt for mange danske familier løber fra deres aftale med au pairer og efterlader de unge, udenlandske kvinder forgældede og ulykkelige i deres hjemland.\n9. september 2018 08:17\nDanske familier er fuldstændig ligeglade med, at unge au pair-kvinder bliver gældsat, når familierne ombestemmer sig i 11. time.\nDet siger Lina Von Bale, der ejer bureauet Au Pair Agency, som formidler kontakt mellem danske familier og udenlandske au pairer fra fortrinsvis Filippinerne.\nHun har blot den seneste måned fem gange oplevet, at familier er sprunget fra, fordi de alligevel ikke vil have den au pair, som de ellers havde en aftale med.\nMen på det tidspunkt har au pairerne allerede brugt mellem 1.000 og 3.000 danske kroner på visum og andre bureaukratiske opgaver i deres hjemland. Og det er penge, som kvinderne fra Filippinerne eller Thailand så kan se ryge ud af vinduet.\n- Det er enormt egoistisk af familierne, som slet ikke forholder sig til, hvor mange penge det er for de her unge piger. For en dansk familie er det jo et greb i lommen eller en weekendtur, men i de her lande er der jo tale om et års opsparing, siger Lina Von Bale.\nHun henviser til de 2.755 kroner, som en værtsfamilie skal betale til SIRI (Styrelsen for International Rekruttering og Integration, red.), når de søger om at få en au pair til Danmark.\nAvisen.dk har været i dialog med flere filippinske piger, som fortæller, at de er blevet gældsat, fordi værtsfamilien springer fra. Beløbene varierer, men ligger normalt på omkring 2.000 kroner, hvilket svarer til to måneders løn før skat til mindstelønnen i Filippinerne.\nUgebrevet A4 lavede i 2012 en kortlægning, hvor man kunne se, at au pairer næsten kun er et fænomen i Whiskybæltet med kommunerne Rudersdal og Gentofte som epicenter. I de kommuner var der 10-15 gange så mange au pairer i forhold til landsgennemsnittet.\nSe hvor mange au pairer, der er i din kommune\nFagforening: Det sker\nFOA's afdeling for au pairer fortæller Avisen.dk, at man i løbet af det seneste år blot har haft to sager, hvor værtsfamilien er sprunget fra. Og i begge tilfælde har værtsfamilien betalt den filippinske au pairs udgifter.\nFOA understreger dog over for Avisen.dk, at man først har kontakt med au pairerne, når de er ankommet til Danmark. Derfor kan de ikke udelukke, at problemet er langt mere omfattende, end de har oplevet.\nI Au Pair Agency overvejer Lina Von Bale nu at indføre et gebyr for familier, der aflyser:\n- Når familierne aflyser, så prøver jeg at gøre dem opmærksomme på, at de her piger har haft udgifter, og om de ikke kan hjælpe med det, men det møder jeg ingen forståelse for. Problemet er, at familierne ikke har forståelse for, at der sidder et rigtigt menneske i den anden ende, siger Lina Von Bale.\nBundet til værtsfamilien\nEn stor del af problemet ligger ifølge Au Pair Agency i, at et au pair-visum er bundet til værtsfamilien.\n- Når en familie springer fra, så forsøger jeg jo at finde en ny familie til pigen. Det skete for eksempel i sidste måned, men det bliver hurtigt dyrt for pigen. For så skal hun søge visum igen til den nye familie, og så ender hun med at betale dobbelt, siger Lina Von Bale.\nI FOA's au pair-afdeling er chefkonsulent Nina Banerjee også optaget af de usikre situationer som au pairer risikerer at opleve.\n- Hvis værtsfamilien eksempelvis skal flytte eller skifter job og derfor ikke længere vil have au pairer, så mister au pairen tilladelsen til at være i Danmark, sin bolig og indtægt. Det er en alvorlig konsekvens, som vi ser alt for ofte, siger hun til Avisen.dk.\nIfølge ejeren af Au Pair Agency er der for ofte en tendens til, at danske familier tænker på au pairer som en vare fremfor rigtige mennesker.\n- Folk tænker, at de altid har ret til at ombestemme sig og fortryde, men de tænker bare ikke over, at der er mennesker i den anden ende, som har gældsat sig. Det er simpelthen ikke i orden, siger Lina Von Bale.\nFAKTA: 1616 flygtninge er under uddannelse\nMinisterbesøg: Første flygtning slutter integrationsuddannelse\nDF'er forlader post efter opfordring til at skyde migranter\nHans Engell: DF's krav bliver Løkkes store ildprøve


Græsslåning tilbydes i Rindsholm | Se vores gode priser her\nGræsslåning i Rindsholm\nVores havemænd i Rindsholm og omegn kan sørge for græsslåning hos dig, og kan ofte også rådgive om hvad der skal til for at få en flot, grøn græsplæne. Mange af vores kunder får besøg af deres havemænd en gang om ugen.\nRejser man væk i ferien, kan man få et chok, når man vender hjem til Rindsholm og en uregerlig og urskovslignende have. Så kan det være hårdt at komme i bund med haven, der stadig vokser ufortrødent, samtidig med at skulle starte på arbejde igen.\nGræsslåning er en tidskrævende opgave, der skal klares igen og igen hen over sommeren. Vores havemænd i Rindsholm og omegn kan hjælpe dig med græsslåning og mange andre opgaver i din have.\nVi hjælper i Rindsholm og omegn\nVi hjælper i vores kunders haver derhjemme, i sommerhuse, kolonihaver og andre grønne arealer. Når du bestiller græsslåning hos Sommer og Fritid, sætter vi dig i kontakt med den bedste havemand til opgaven i Rindsholm og omegn.\nFind en havemand i Rindsholm


Ny samlet superklynge for life science og velfærdsteknologi - LSI\nKasper Lindgaard, aafdelingschef, LIF, tlf. 22572159 kli@lif.dk\nTroels Bierman Mortensen, adm. direktør, WelfareTech, tlf. 31778078, tbmo@welfaretech.dk\nMorten Rasmussen, direktør, Danish.Care, mr@danish.care, tlf. 27387832\nTrine Winterø, prodekan, Health and Medical Sciences, KU, tlf. 23431802, triwin@sund.ku.dk\nTenna Korsbek Andreasen, direktør, MTIC, tlf. 29673563, tka@mtic.dk\nBo Christensen, direktør. LSI North Denmark, tlf. 25466325, boc@lsi-nd.dk\nThomas Rosenfeldt, Copenhagen Healthtech Cluster, tlf. 61191853, tro@copcap.com\nPer Spindler, director, Biopeople, tlf. 28756572, pesp@biopeople.ku.dk\nKim Kofod Hansen, udviklingsdirektør, Region Midtjylland, tlf. 20434304, kim.kofod.hansen@ru.rm.dk\nMarlene Højstrup Jensen 07-09-2020 11-09-2020 Nyheder\n← Workshop om brugerinddragelse: Hvilke behov har du?\nNår flere formidlingsformer skaber synergi →


⇒ Billige Neutral Vaskepulver online [Se bedste tilbud]\nDe fleste online webshops yder nu alverdens billige fragtmetoder til neutral vaskepulver. En af de mest almindelige er for øjeblikket udleveringssteder, hvor det er meget fleksibelt at kunne hente dine nye varer den dag der passer dig. Muligheden er altså ualmindeligt nem, og tit tillige den prisbilligste fragtløsning.\nDu burde derudover overveje at få pakken sendt hjem til din privatadresse eller til din arbejdsplads. Løsningen viser sig til tider et hak mere omkostningsfuld, men omvendt særligt hensigtsmæssig med neutral vaskepulver online. Den prisbilligste løsning til levering vil dog i de fleste tilfælde være at hente varerne selv, men den mulighed stiller krav om at du bor nær internet virksomhedens byggemarked, for eksempel Harald Nyborg, Silvan, Bauhaus eller Jem og Fix.\nFragttiden på neutral vaskepulver kan vise sig at være super bestemmende ifald du skal bruge dine nye produkter om et øjeblik, så i det øjemed er det virkelig relevant at du efterser det estimerede leveringstidspunkt for neutral vaskepulver. Masser af online varehuse – herunder Silvan, Jem og Fix, Bauhaus og Harald Nyborg – stiller udsigt til billig dag-til-dag fragt på de fleste varenumre online, men det står og falder med at bestillingen fuldbyrdes før et konkret tidspunkt, med det formål at de sandsynligvis kan nå at få ordren betjent før lagerpersonalet har fyraften.\nNogle få byggecentre lover fragt uden omkostninger på neutral vaskepulver online, men ofte afkræver det at der aftages for en bestemt pris. Desuden burde man udse dig den billigste løsning til levering, som i mange tilfælde vil blive at få leveret din ordre til en pakkeshop.\nStore byggemarkeder giver click-and-collect hvor du køber billig neutral vaskepulver hjemmefra men afhenter i byggemarkedet. Eksempelvis Davidsen, 10-4, Harald Nyborg, Silvan, Stark, Bauhaus, Jem og Fix, XL-Byg og Bygma. Byggemarkederne tilbyder eksempelvis click-and-collect på neutral vaskepulver i disse områder:\nFrederikshavn, Holstebro, Vordingborg, Brøndby, Nørresundby, Ølstykke, Haderslev, Nærum, Aalborg, Randers, Lillerød, Allerød, Roskilde, Greve, Aabenraa, Haslev, Stenløse, Køge, Risskov, Værløse, Ballerup, Svendborg, Nakskov, Thisted, Hillerød, Holbæk, Helsingør, Farum, Ishøj, Valby, Skive, Frederikssund, Middelfart, Vallensbæk, Fredericia, Vanløse, Rudersdal, Åbyhøj, Viborg, Kalundborg, Hjørring, Gladsaxe, Tilst, Virum, Horsens, Nyborg, Brønshøj, Korsør, Søborg, Rødovre, Dragør, Grenaa, Hvidovre, Frederiksberg, Aarhus, Herning, Rønne, Hedehusene, Silkeborg, Kokkedal, Højbjerg, Albertslund, København, Jyllinge, Odense, Struer, Nykøbing Falster, Brønderslev, Ikast, Taastrup, Odder, Hedensted, Hørsholm, Ringsted, Gentofte, Esbjerg, Kolding, Charlottenlund, Næstved, Lyngby, Solrød Strand, Herlev, Lystrup, Tårnby, Hobro, Sønderborg, Varde, Vejle, Birkerød, Glostrup, Brabrand, Skanderborg, Frederiksværk, og Slagelse, .\nAfhentning ift. neutral vaskepulver er muligt i samtlige regioner af landet: Jylland (Sønderjylland, Midtjylland, Sydjylland, Vestjylland, Syddanmark, Nordjylland, Østjylland), Sjælland (Østsjælland, Bornholm, Lolland, Nordsjælland, Midtsjælland, Vestsjælland, Hovedstaden, Amager, Sydsjælland, Falster) og Fyn (Nordfyn, Sydfyn, Vestfyn, Østfyn, Midtfyn).\nVed kig i tendenserne bliver det tydeligt, at online shoppere jævnligt efterspørger eksempelvis neutral vaskepulver priser og neutral vaskepulver tilbud. Derudover oplever man mange gange folk søge for eksempel billig neutral vaskepulver, neutral vaskepulver online og køb neutral vaskepulver, foruden de udbredte byggemarkeder som Davidsen, Stark, 10-4, Silvan, XL-Byg, Bygma, Jem og Fix, Harald Nyborg og Bauhaus.\nFind den bedste pris på neutral vaskepulver\nDet er efterhånden ret så ukompliceret for almindelige mennesker at finde de laveste priser på billige neutral vaskepulver online hos forskellige netbutikker, og så har en lang række online selskaber set sig nødsaget til at nedbringe prisniveauet på neutral vaskepulver helt i bund, og i øvrigt præstere gratis levering.\nDet kan dog immervæk vise sig udbytterigt at sammenligne visse internet webshops efter tilbud på neutral vaskepulver online forud for at du køber, så man er skråsikker på at få den mindst kostelige pris. Kig ikke blot hos de velkendte byggecentre som Bygma, 10-4, XL-Byg, Jem og Fix, Silvan, Davidsen, Stark og Harald Nyborg.\nDu bør imidlertid huske på, at når en internet butik reklamerer billige neutral vaskepulver online til en pris der kan virke helt fantastisk god, så er det undertiden være en indikator for en snydagtig e-shop. Betalinger med kort er heldigvis omfavnet af et regulativ, der hjælper en overfor bedrageriske netbutikker.\nVi går generelt ind for køb med betalingskort eller MobilePay. Som et alternativ burde du anvende en afdragsordning fra for eksempel ViaBill, for så vidt du higer efter at godtgøre pengene til neutral vaskepulver ude i fremtiden. Det tilbydes typisk hos niche webshops, men ikke de kendte byggekæder som fx Jem og Fix, Bauhaus, XL-Byg, Bygma, Silvan, Stark, Davidsen og Harald Nyborg.\nNår vi kigger i tendenserne er det tydeligt, at folk som regel kigger efter eksempelvis neutral vaskepulver online og neutral vaskepulver tilbud. Vi ser desuden som regel online shoppere efterspørge for eksempel billig neutral vaskepulver, køb neutral vaskepulver og neutral vaskepulver priser.\nTrustpilot bringer dig i højeste grad fine chancer for at efterforske en længere række aktuelle køberes domme og derfor foreslår vi, at du eftersøger internet webshoppens bedømmelser forud for at du bestiller billige neutral vaskepulver online.\nFacebook resulterer i på samme måde nogle uafhængige chancer for at få en idé om internet selskabets kundetilfredshed. Foruden det ses faktisk internet virksomheder som giver kunderne mulighed for at skrive en vurdering af virksomhedens service, som tilmed burde benyttes til at få et indtryk af hvor tilfredse kunderne er.\nForud for at nogen bestiller billige neutral vaskepulver online i en internet virksomhed behøver de reelt gennemse virksomhedens forretningsaftale, det er dog bare en tidskrævende opgave, især hos de store byggecentre som Bygma, Davidsen, 10-4, XL-Byg, Jem og Fix, Stark, Bauhaus, Silvan og Harald Nyborg.\nEt alternativt forslag kunne måske være at se hvorvidt e-shoppen er medlem af e-mærket, siden det burde være en indikator for at e-shoppen imødekommer de gældende danske regler, samt at butikken regelmæssigt revurderes af specialister der forstår de gældende regulativer.\nDet giver dig chance for en håndsrækning, for så vidt du bliver udsat for vanskeligheder som følge af din ordre på neutral vaskepulver. Ligeledes tilrådes det at du er obs på de grundlæggende forhold der har betydning for købet af neutral vaskepulver online, f.eks. den returneringsret online virksomheden har.\nPå grund af dette er det i øvrigt afgørende, at man når som helst bevarer ens faktura e-mail, så man i fremtiden kan bevidne købet af neutral vaskepulver, uagtet om man shopper hos Silvan, Bygma, Harald Nyborg, Davidsen, 10-4, Stark, Jem og Fix, XL-Byg eller Bauhaus.


Skal der skæres i materialer som metalrør op til 130 mm og træ i tykkelser op til 255 mm, løser Makitas nye bajonetsave opgaven effektivt. Både 18V- modellen DJR187Z og 2 x18V- udgaven DJR360Z leverer overbevisende motorkraft, hvor slagantallet i de 2 gear er fra 0-3.000 slag på 1 minut.\nSnitlængden er 32 mm, og savene er med 3,7 og 4,0 kg lette at håndtere i enhver arbejdsstilling - med ergonomiske greb og et lavt vibrationsniveau.\nMakitas 18V lynoplader er kun 15-45 minutter om at få Li-Ion batterierne - som fås fra 1,5 til 5,0 Amperetimer - op på fuld styrke. Så med et ekstra sæt batterier kan der stort set arbejdes uden afbrydelser.\nUdviklingen af de højtydende motorer på Makitas akku-maskiner fortsætter. Bajonetsavene har 2 hastigheder og en ny, vertikal gearkonstruktion. Er med elektronik og motorbremse - samt beskyttelse mod overbelastning.\n1181 x 1181 pixel 658.99 KB\n1181 x 1181 pixel 909.45 KB\n1181 x 1181 pixel 915.05 KB


Forskningsrapport: Medlemskab af Net-Zero Asset Owner Alliancen (NZAOA) er ikke nogen garanti for at det aktive ejerskab lever op til Paris-aftalen | AnsvarligFremtid\nForskningsrapport: Medlemskab af Net-Zero Asset Owner Alliancen (NZAOA) er ikke nogen garanti for at det aktive ejerskab lever op til Paris-aftalen\nEn britisk forskningsrapport sætter spørgsmålstegn ved om medlemmer af NZAOA-alliancen udfører et aktivt ejerskab der er tilstrækkeligt ambitiøst til at kunne indfri de global klimamål.\nRapporten viser, at investorerne langt fra altid stemmer FOR klima-forslag på generalforsamlingerne hos fossile selskaber som fx. Shell, og at der er en generel mangel på gennemsigtighed omkring det aktive ejerskab, hvilket samlet sår tvivl om effektiviteten af alliancen.\nDet er forskere fra Queen’s University Belfast, University of Edinburgh og University College Dublin der står bag rapporten som er offentliggjort på hjemmesiden Critical Climate Votes og desuden omtalt i nyhedsmediet Bloomberg.\nKapitalejere spiller en meget vigtig rolle med hensyn til at fremskynde den grønne omstilling, dels gennem deres direkte investeringer i særligt grønne virksomheder, men også via udøvelse af aktivt ejerskab overfor virksomhederne. Særligt hvis aktie-investorer går sammen om at bruge deres stemmeafgivelse på selskabers generalforsamlinger, så kan de mønstre stor tilslutning til et forslag, og dermed udøve et mere effektfuldt aktivt ejerskab. I den forbindelse tilbyder Net Zero Asset Owners Alliance (NZAOA), der blev oprettet i 2019 et enormt potentiale.\nForskerne satte sig derfor for at undersøge politikken for stemmeafgivelse hos de 46 institutionelle investorer, som er en del af NZAOA, samt deres konkrete stemmeafgivelse ved på en række klimaforslag over en lang årrække. Analyserne tog udgangspunkt i data fra den seneste offentlig tilgængelige PRI Transparens-rapport for 2020 samt stemmeafgivelsesdata fra databasen ProxyInsight.\nOverordnet konkluderer analysen, at transparensen omkring NZAOA medlemmernes politik for stemmeafgivelse er lav. I tillæg er det ganske få af medlemmerne der offentliggør stemmeafgivelser for klimaforslag som de selv har stemt for.\nI analysen fandt forskerne:\n75 % af NZAOAs medlemmer, der benytter sig af kapitalforvaltere, stemme-rådgivere eller andre tjenesteudbydere, oplyser ikke, om de gennemgår deres rådgiveres stemmeanbefalinger.\n52% af NZAOAs medlemmer offentliggør ikke, eller holder styr på, hvor mange stemmer de selv afgav i forhold til det samlede antal stemmer, som de selv eller deres stemme-rådgiver har afgivet på deres vegne.\n39 % af NZAOAs medlemmer offentliggør ikke i deres PRI Transparency-rapport, hvordan de træffer beslutning om hvordan der skal stemmes ved klima-forslag (se figur herunder).\nAfstemningsdata fra Proxy Insight viste, at kun 13 kapitalejere, der er medlemmer af NZAOA, direkte udøver deres aktieafstemningsrettigheder på klimarelaterede aktionærforslag.\nEjere af aktiver (både NZAOA og ikke-NZAOA medlemmer) er mere tilbøjelige til at stemme for klimaforslag, hvis det selskab som aktieejerskabet omhandler, er et fossilt selskab.\nManglende gennemsigtighed i omkring udlån af aktier kan yderligere forværre potentialet for, at en aktieejers stemmeafgivelse ikke gennemføres i henhold til en defineret ansvarlighedspolitik.\nAt tilslutte sig NZAOA resulterer ikke i, at aktieejernes stemmeafgivelse bliver hastigere mere klimavenlig, i forhold til ikke-medlemmer.\nFigur 3 i rapporten: Oversigt over NZAOA-medlemmernes politik for beslutning om stemmeafgivelse\nPå baggrund af rapportens fund, fremføres følgende anbefalinger:\nMedlemmer af NZAOA og lignende initiativer bør tilpasse deres politik for stemmeafgivelser, så det efterlever målet om at begrænse den globale opvarmning til 1,5°C i overensstemmelse med Det Internationale Energi Agentur ”Net Zero” scenarie.\nKapitalejere bør udvikle og offentliggøre eskaleringspolitikker og rettidigt gøre det gennemsigtigt, hvordan deres aktier stemmes, enten direkte eller af tjenesteudbydere på deres vegne indirekte alle elementer af deres stemmeresultater.\nKapitalejere bør spore, overvåge og oplyse, hvordan stemmeafgivelse udøves på deres vegne. Kapitalejere bør forpligte sig til at holde kapitalforvaltere/stemmerådgivere ansvarlige, hvis kapitalforvalteren/stemmerådgiveren ikke repræsenterer deres politik for stemmeafgivelse. Kapitalejeren bør om nødvendigt finde alternative kapitalforvaltere/stemmerådgivere.\nFremtidige statusrapporter for NZAOAs arbejde bør indeholde flere oplysninger om de spørgsmål, der er omfattet af denne rapport.\nFind hele rapporten på linket her: FULD RAPPORT\nSupplerende bemærkninger til udvalgte analyser i rapporten\nFigur 21: Kun 37% af NZAOA medlemmerne anfører at de har en strategi for at eskalere det aktive ejerskab som opfølgning på forslag hvor der ikke blev opnået tilslutning til forslaget (besvarelse fra 46 NZAOA medlemmer)\nFigur 22: NZAOA medlemmerne anvender en række forskellige strategier som opfølgning på generalforsamlingsforslag hvor der ikke blev opnået tilslutning til forslaget (besvarelse fra de 17 NZAOA medlemmer som anfører at de har en strategi for eskalering af det aktive ejerskab i sådanne tilfælde). Cirka 19% anfører at de frasælger investeringen.\nFigur 23: Kun cirka 9% af NZAOA medlemmerne anfører at de fremsætter aktionærforslag på virksomheders generalforsamlinger (besvarelse fra 46 NZAOA medlemmer)